ԵՐԵՎԱՆ, 7 ՆՈՅԵՄԲԵՐԻ, ԱՐՄԵՆՊՐԵՍ: Ռուսաստանում 25 տարի ապրելուց հետո Պապյանների ընտանիքը որոշել է տեղափոխվել Հայաստան: Ինչպես տարբեր երկրներում գտնվող հայ բազմաթիվ ընտանիքներում ժամանակ առ ժամանակ քննարկվում է Հայրենիք վերադառնալու հարցը, այնպես էլ Պապյաններին հանգիստ չէր տալիս Հայաստանում բնակություն հաստատելու միտքը: Ընտանիքի հայրը՝ Կարեն Պապյանը «Արմենպրես»-ի հետ զրույցում նշեց, որ Հայաստան տեղափոխվելու որոշման հարցում վճռական եղավ երեխաների ցանկությունը: